“Mo‘jizakor ayol: 1984” Kids’ Choice Awards versiyasi bo‘yicha eng yaxshi film deb topildi

Los-Anjelesda Kids’ Choice Awards 2021 mukofotini topshirish marosimi bo‘lib o‘tdi, deb xabar beradi “Film.ru”. Amerika o‘smirlarining ovoz berishi orqali yilning eng sevimli loyihalari, shuningdek, serial va eng yaxshi aktyorlari aniqlangan.

 Kadr: YouTube
Eng yomon aktyor, aktrisa va rejissorlariga topshiriluvchi “Oltin malina” mukofoti tashkilotchilari “Mo‘jizakor ayol: 1984”ni e’tiborga olgan bir vaqtda bolalar undan hayratga tushgan va uni eng yaxshi film deb atagan. Eng yaxshi multfilm nomi “Qalb”ga nasib etdi.
Aktyorlar orasidan mukofotga Milli Bobbi Braun, kichik Rober Dauni va “Trollar 2”dagi Anna Kendrik loyiq ko‘rilgan.
Bolalar uchun yilning eng yaxshi seriali deya “Aleks va Keti” tanlangan, eng yaxshi oilaviy serial — “Juda g‘aroyib ishlar”, animatsion serial esa “Gubka Bob kvadrat ishtonlar”. Eng yaxshi realiti-shou deya “Amerikada talantlar bor” shousi tanlangan.
 
Avvalroq Gadot suratga tushgan “Mo‘jizakor ayol: 1984” filmi barcha yo‘nalishlar bo‘yicha “Oskar”ga ilgari surilgani haqida xabar berilgandi.